**Referat af generalforsamling torsdag d. 30. marts 2017**

*Dagsordenen for generalforsamlingen er følgende:*

1. Valg af dirigent.
   1. Rasmus Tøgern blev valg
2. Valg af referent.
   1. Steen Steensberg blev valgt
3. Formandens beretning.
   1. 2016 har været et godt år og engagementet i bestyrelsen har været rigtig godt. Pr. marts 2017 udgør klubben af næsten 600 medlemmer, hvilket er en markant fremgang. Fremgangen har primært været blandt breddemedlemmer og blandt juniorer.
   2. 2016 har været præget af oprydning og gennemskuelighed ift. økonomi og det administrative. Vi har fået MobilePay og arbejder på, hvordan vi kan bruge MobilePay mere bredt. Der er kommet styr på udeståender med Squashlife, og vi modtager nu en fast husleje jf. kontrakten. Aftalen med cafeen er blevet justeret, og forventningerne med Buller er blevet afstemt.
   3. Regnskabet ser fornuftigt ud, men kræver stadig en stram økonomistyring.
   4. Hallen medført uforudsete udgifter til reparation. Bestyrelsen har søgt kommunen om tilskud til at udskiftet al belysning i hallen til LED-belysning.
   5. Både breddeaktiviteterne og junioraktiviteterne er nu blevet elektroniske, så medlemmer betaler online. Det har betydet, at klubben er sikret betaling for træning forlods, hvilket har haft en positiv virkning for klubbens økonomi og mindsket udvalgsformændenes arbejde med at indkræve betaling.
   6. Trænerne har siden april 2016 arbejdet under et Code of Conduct, dvs. et regelsæt vedtaget af bestyrelsen, som de skal anerkende og acceptere for at kunne træne i KTK med de tilknyttede fordele og forpligtelser, der følger af ansættelsesforholdet.
   7. KTKs seniorhold: Herrerne måtte i sommersæsonen rykke ned fra 1.divison, mens damerne bevarede pladsen i 2.division. I den kommende indendørssæson 2017/18 spiller herrerne i 2.division, mens damerne er rykket op i 1.division. Seniorholdene i Kbh-serien, Serie 1, Serie 2, Serie 3 og Serie H blev alle i deres respektive rækker.
   8. Seniorholdtræningen er blevet udvidet til at dække flere spillere.
   9. Breddeudvalget har haft travlt med masser af arrangementer i løbet af udendørssæsonen med bl.a. Drop-In og Fredagsmix/Sunset tennis.
   10. KTK var vært for danske Tennisveteraner turnering og satser på at afholde turneringen igen i 2017, nærmere betegnet 10. juni.
   11. Prøvemedlemskaber har været en stor succes, og bestyrelsen regner med igen i 2017 at tilbyde prøvemedlemskab.
   12. Vi skiftede til en anden webside i marts 2016, hvilket har givet bestyrelsen mulighed for at opdatere informationer om aktiviteter i klubben. Bestyrelsen vil gerne arbejde for at gøre websiden endnu mere brugervenlig.
   13. Steen og Ismar har arbejdet tæt med Globus Data for at optimere og effektivisere bestyrelsesarbejdet. Fremover bliver udfordringen at finde ud af, hvordan vi bogfører mere effektivt direkte i Globus Data.
   14. Anlægsudvalget – Peter sammen med Vagn – har gjort et kæmpearbejde for at forskønne anlægget. Bestyrelsen besluttede at skaffe yderligere assistance, hvilket udmøntede sig i, at Joe blev ansat over sommeren 2016. Det har gjort det muligt at komme godt i bund med kratrydning og udtynding af træer. Klubben afholder grøn dag lørdag d. 8. april og vil opfordre så mange som muligt til at møde op. Vagn fortsætter som banemand i klubben.
   15. Bestyrelsen arbejder på en bæredygtig løsning i forhold til klubbens ansigt ind- og udadtil. Det vil nok kræve en lønnet bemanding, hvilket klubben har penge til. Derfor er det bestyrelsens plan at ansætte en lønnet medarbejder, der skal varetage den funktion fremover.
   16. Udlejning af indendørs baner. Bestyrelsen har besluttet af skærpe kravene til muligheden for at booke faste banetimer, således at man skal være helårsmedlem for at have fortrinsret til gentegning af faste timer. Dragør Tennisklub havde i 2016/17 faste banetimer, dog ikke i samme omfang som tidligere. Spørgsmålet om indendørs banetimer er på som punkt på dagsordenen og skal drøftes af generalforsamlingen.
   17. Generalforsamlingen godkender formandens beretning
4. Fremlæggelse af det reviderede regnskab (se vedhæftede fil Regnskab og budget GF 2016)
   1. Indtægterne i klubben er steget pga. en stigning i antallet af bredde- og juniormedlemmer. Som nævnt foregår tilmelding til og betaling for træning nu via bookingsystemet, hvilket sikrer at klubben får betaling forlods.
   2. Klubbens økonomi og likviditet er takket være medlemsstigningen sund. Vi har overskud. Men bestyrelsen vurderer, at der fremover kommer udgifter til vedligeholdelse af hallen, hvorfor den ikke anbefaler, at vi sætter kontingenterne ned.
5. Indkomne forslag:
   1. Der er ingen indkomne forslag til vedtægtsændringer.
6. Forslag til sæsonens budget, samt fastsættelse af kontingent og indskud (se vedhæftede filer):
   1. Bestyrelsen foreslår uændrede kontingentsatser for helårsmedlemskab for veteran, senior, ungsenior og junior samt for dagmedlemmer, passive medlemmer og indskud. Budgettet blev godkendt.
7. Valg af bestyrelse og 2 suppleanter:
   1. Valg af Anlægsinspektør: Peter Schøller Rasmussen er villig til genvalg. Generalforsamlingen genvælger Peter.
   2. Valg af Juniorleder: Winnie Harboe Holst er villig til genvalg. Generalforsamlingen genvælger Winnie
   3. Valg af Breddeformand: Steen Steenberg genopstiller ikke. Se vedhæftede om ansvarsområder og opgaver i udvalget. Axel Holm opstiller og blev valgt.
   4. Valg af suppleanter: Charlotte Pedersen blev valgt, Paul Moberg Hasen blev valgt.
8. Valg af udvalg – herunder 2 medlemmer til bestyrelsen af den selvejende institution.
   1. Baneudvalget: Peter Schøller Rasmussen, Signe Filskov, Dina Garcia
   2. Spiludvalget: Anders Lagerberg, Mathias Holm Kristensen, Finn Andersen, Matias Jørck.
   3. Juniorudvalget: Winnie Harboe Holst + holdkaptajner, Julia Isabella Wiese
   4. Redaktionsudvalget: Mathias Holm Kristensen, Anne Høybye Hansen, Winnie Harboe Holst
   5. Festudvalget: Per Abildtrup fortsætter
   6. Veteranudvalget: Finn Andersen
   7. Breddeudvalget: Axel Holm, Steen Steensberg, Annelise Agertoft, Hanne Rasmussen
   8. Den selvejende institution: Peter Schøller Rasmussen og Lars Normann genopstiller: Begge er valgt af generalforsamlingen
9. Valg af revisor: John Jensen genopstiller og blev valgt.
10. Eventuelt:
    1. Udlejning af baner til Dragør / fortrinsret for medlemmer til banebooking indendørs. Generalforsamlingen bemyndiger bestyrelsen til at finde et kompromis med Dragør Tennisklub, som betyder at KTK kan bevare det gode forhold til DT og samtidig reducere antallet af baneudlejninger til DT: Held og lykke!